Արմենուհի Սիսյան

**Արմենուհի Բենիամինի Սիսյան** (), հայ արձակագիր, բանաստեղծ, Հայաստանի գրողների միության անդամ (2007)։

## Կենսագրություն
Արմենուհի Սիսյանը ծնվել է 1968 թ․-ին, Երևանում։ Ավարտել է Երևանի Խաչատուր Աբովյանի անվան մանկավարժական ինստիտուտի բանասիրական ֆակուլտետը։ Դասավանդում է Երևանի Մխիթար Հերացու անվան պետական բժշկական համալսարանի հայոց լեզվի ամբիոնում։ Գրական մամուլում տպագրվում է 2003թ․-ից։ Տպագրվում է ինչպես հայաստանյան գրական մամուլում, այնպես էլ արտասահմանյան։ Սիսյանի ստեղծագործությունները թարգմանվել և տպագրվել են 31 լեզուներով՝ անգլերեն, ռուսերեն, պարսկերեն, գերմաներեն, լեհերեն, ֆրանսերեն, իտալերեն, ալբաներեն, իսպաներեն, հոլանդերեն, արաբերեն, էստոներեն,պորտուգալերեն, սերբերեն, մակեդոներեն, չինարեն, ռումիներեն, լեհերեն, ճապոներեն, իսլանդերեն, իռլանդերեն, ֆիլիպիներեն, ինդոնեզերեն, սիցիլերեն, մալայերեն և այլն։ ՀԳՄ անդամ է 2007 թ․-ից։ «Աշխարհի բանաստեղծների շարժում» (World Poets Movement) միջազգային կազմակերպության անդամ 2015թ.-ից։ Բրյուսելի Պ. Բոգդանի գրողների միջազգային ասոցիացիայի՝ IWA-ի անդամ 2016 թ․-ից (Բելգիա)։ Ճապոնիայի «Japan Universal Poets Association» գրողների ասոցիացիայի անդամ 2018 թ․-ից (Կյոտո)։ Չանգուայի համալսարանի (Թայվան) «Կրթություն, գրականություն» ամսագրի միջազգային խորհրդատվական կազմի անդամ՝ 2018 թ․-ից։ Կոլումբիայի Արվեստների միացյալ ազգությունների կազմակերպության անդամ 2020 թ․-ից։ 2020 թ․-ին արժանացել է «Նաջի Նաաման 2020 միջազգային մրցանակին՝ «Ստեղծագործական մրցանակ» անվանակարգում, ինչի շնորհիվ դարձել է Maison Naaman pour la Culture-ի անդամ։ 2020 թ․-ին արժանացել է Unilettras կազմակերպության «Բարի կամքի դեսպան» կոչման»։ (Ambassador of good will of Naciones Unidas de las Letras, Columbia)**.**

Հեղինակ է 12 գրքերի, որոնցից 2-ը հրատարակվել են Ճապոնիայում։ Միջազգային տարբեր գրական ծրագրերի ու փառատոների մասնակից է (Ավստրիա, Իտալիա, Շվեյցարիա, Ճապոնիա,Կիպրոս)։2013-ին մասնակցել է վիեննական միջազգային գրական մրցութային ծրագրին, շահել դրամաշնորհ և 2 ամսով հրավիրվել Վիեննա։

2014-ին հունիսին մասնակցել է Ջենովայի պոեզիայի միջազգային փառատոնին՝ Հայաստանի պատվիրակության կազմում։ 

2014-ին հրավիրվել է Շվեյցարիա և ունեցել տարբեր ընթերցումներ Ժնևում և Լավինյիում (արձակ և պոեզիա)։   2018 թ․-ին հրավիրվել է Ճապոնիա՝ Կիոտո, մասնակցելու իր ճապոներեն 2 գրքերի շնորհանդեսին, մասնակցել է «Պոետական ընթերցումներ Կիոտո 2018» փառատոնին։ 2023թ.-ին հրավիրվել է Կիպրոս՝ մասնակցելու Կիպրոսի գրական միջազգային 6-րդ փառատոնին:2019 թ․-ին նրա  «Ագռավն ասաց» պիեսը բեմադրվել է Թբիլիսիի Պ. Ադամյանի անվան պետական հայկական դրամատիկական թատրոնում և հաջողությամբ ներկայացվել Հայաստանի տարբեր թատրոններում։ 2021 թ․-ին պիեսը կրկին բեմադրվում է մեկ այլ թատրոնի ռեժիսորի կողմից։

Թարգմանություններ է կատարել անգլոամերիկյան, ժամանակակից չինական, ճապոնական և եվրոպացի հեղինակների պոեզիայից։ Ուսումնական ձեռնարկների հեղինակ և համահեղինակ է

## Ստեղծագործություններ
* Մի բուռ լույս, Երևան, 2006
* Հարահոս, Երևան, 2007
* Հե՜յ, Նո՛յ, Երևան, 2012
* «Ծաղկող արահետներ», 2013
* «Դարձ դեպի երկինք», 2016
* «Հազար տարվա կարոտ», 2016
* ‘’Duet of Fountains’’, 2017 թվական, Ճապոնիա (ճապոներեն-անգլերեն)
* “Duet Of Drops”, 2018, Kyoto, (ճապոներեն-անգլերեն)
* “Duet Of Drops”, 2018, Kyoto, (ճապոներեն-անգլերեն)
* «Փախուստ ծառերի մոտ», 2019
* «Ագռավն ասաց, 2020
* «Անծրար նամակներ», 2021
* «Մեղեդին չի ավարտվում», 2024

## Պարգևներ
* 2012 թ․-ին «Պայուսակ» պատմվածքն արժանացել է «Անտարես» հրատարակչության «Տարվա լավագույն պատմվածքների» շարքին
* Վիեննական միջազգային գրական մրցութային ծրագրի հաղթող, 2013 
*2016 թ․-ին «Հազար տարվա կարոտ» գիրքն արժանացել է «Հրանտ և Մանուշակ Սիմոնյան» ամենամյա գրական հիմնադրամի  պոեզիայի մրցանակին։
*2018 թ․-ին արժանացել է Հայաստանի գրողների միության և ՀՀ պաշտպանության նախարարության համատեղ մրցանակին`  պոեզիայի անվանակարգում։
*2018 թ․-ին արժանացել է Բրյուսելի գրողների միջազգային ասոցիացիայի 2018 թվականի գրական ամենամյա մրցանակին` «Գրականության մեջ բարձր որակի,  կատարողականության ու մարդասիրության համար»։
*2019 թ․-ին «Փախուստ ծառերի մոտ» բանաստեղծական ժողովածուն արժանացել է գրողների միության 2019 մրցանակի՝ պոեզիայի անվանակարգում։
*2019 թ․-ին Երևանյան Բուքֆեսթ 2019 ամենամյա մրցանակաբաշխությանը  արժանացել է առաջին կարգի մրցանակի «Դրամատուրգիա» անվանակարգում։
*2020 թ․-ին արժանացել է «Նաջի Նաաման 2020» միջագային մրցանակին՝ «Ստեղծագործական մրցանակ» անվանակարգում, ինչի շնորհիվ դարձել է Maison Naaman pour la Culture ի անդամ։
*2020 թ․-ին արժանացել է Unilettras կազմակերպության «Բարի կամքի դեսպան» կոչման։ (Ambassador of good will of Naciones Unidas de las Letras, Columbia)**.**
*2021թ., 2023թ.-ին մասնակցել է Armmono միջազգային թատերական փառատոնին որպես դրամատուրգ, պարգևատևվել դիպլոմով  և մեդալով։ 
*2023թ.-ին արժանացել է Sahito International Literature Award 2023 գրական միջազգային մրցանակին։
*2023թ.-ին արժանացել է «Արարատյան ալյանս ուղեղայի կենտրոնի  և ՀԳՄ  Դար 21 մցանակաբաշխության մրցանակին՝  «Մանկապատենական գրականություն»  անվանակարգում։
*2023թ. մայիսին  հեռավար մասնակցել է Շանհայի Shanghai Huifeng International Poetry Exchange միջազգային փառատոնին և պարգևատրվել դիպլոմով։
*2024թ.-ին պարգևատրվել է Խաղաղության նոբելյան մրցանակի դափնեկիր Նանսենի  ոսկե մեդալով՝ Ֆրիտյոֆ Նանսեն ինստիտուտ-հիմնադրամի կողմից։ 
*2024թ.-ին արժանացել է Հայաստանի գրողների միության ամենամյա՝ Չարենցի անվան  մրցանակին արձակի ժանրում՝ «Մեղեդին չի ավարտվում» գրքի համար։ 

## Ծանոթագրություններ

## Արտաքին հղումներ
*Արմենուհի Սիսյան. Սիրտս փլած է
*Արմենուհի Սիսյան. https://tatron-drama.am/archives/category/%D5%A1%D6%80%D5%B4%D5%A5%D5%B6%D5%B8%D6%82%D5%B0%D5%AB-%D5%BD%D5%AB%D5%BD%D5%B5%D5%A1%D5%B6
* Արմենուհի Սիսյան, Գրական թերթ
*Հայ գրողը ճապոներեն
*Արմենուհի ՍԻՍՅԱՆ
*«Այսօր չպաշտպանեցինք գրականությունը, վաղը մենք ենք դառնալու որբ, անպաշտպան, վայրենացած ու անհոգի»
*Արմենուհի Սիսյան/Գրանիշ
*International Writers Association “Pjetër Bogdani” 
*https://www.youtube.com/watch?v=dcw3MMP4f7Y  https://www.youtube.com/watch?v=wGkBQnhmXoc
*https://www.youtube.com/watch?v=OOlCp8Aml0E
*http://user2009487.sites.myregisteredsite.com/poetasdetodoslostiempos/id1455.html
*https://www.youtube.com/watch?v=d_Q2oRZ0qpo
*https://www.youtube.com/watch?v=P6t4KjHKE9Q&t=21s https://www.youtube.com/watch?v=RS2m8wJWvjI

Կատեգորիա:ՀՊՄՀ շրջանավարտներ
Կատեգորիա:Հայ արձակագիրներ
Կատեգորիա:Հայ բանաստեղծներ
Կատեգորիա:Հայաստանի գրողների միության անդամներ